
40 DR.31.3.2003 
 
begitu sahaja walhal itu jalan-jalan protokol? Yang Berhormat, bolehkah membuat kerja 
yang lebih sempurna untuk kita, jalan-jalan protokol di seluruh Kuala Lumpur kita bersihkan 
dengan begitu sahaja. 

 Tengku Dato' Adnan bin Tengku Mansor:  Terima kasih Tuan Yang di-Pertua 
dan Yang Berhormat bagi Kepong. Sepatutnya apa Yang Berhormat telah sebutkan tadi 
tidak berlaku kalau Yang Berhormat atau Wakil Rakyat yang bertanggungjawab di kawasan 
Kepong. Masalahnya kerana apabila kita memberi pengusaha-pengusaha ini untuk 
menduduki sementara adalah untuk memberi mereka peluang untuk mencari nafkah hidup 
sementara kerana tanah-tanah ini akan diguna pakai kemudian. Itulah sebab kebanyakan 
tanah-tanah yang dipunyai oleh kerajaan di Wilayah Persekutuan ini memang ada satu 
dasar dahulu yang membenarkan tanah-tanah ini disewa sementara kepada pengusaha-
pengusaha secara sementara. 

 Seperti mana yang disebutkan oleh Yang Berhormat bagi Bukit Bintang dan 
Seputeh tadi, begitu juga dengan tanah-tanah setinggan. Mereka apabila hendak keluar, 
mereka akan mohon pampasan, tetapi mereka lupa bahawa bertahun-tahun yang mereka 
duduk di atas tanah secara percuma itu, bukankah itu merupakan salah satu daripada 
pampasan kerajaan. Begitu juga dengan infrastruktur-infrastruktur yang kita bangunkan di 
dalam kawasan-kawasan tersebut seperti kita beri jalan raya, kita beri dia lampu elektrik 
sehinggakan ada satu ketika kita juga membenarkan supaya mereka ini memasang talian 
telefon. 

 Jadi, masalahnya saya juga mohon kepada Yang Berhormat sebagai Wakil Rakyat 
bagi Kepong, kalau ada perkara-perkara yang kita hendak mengambil alih semula tanah-
tanah tersebut, Yang Berhormat memainkan peranan sebagai pemangkin atau catalyst, 
dengan izin, supaya menasihati tuan-tuan yang telah mengusahakan di atas tanah 
sementara ini untuk keluar. Tetapi masalah Yang Berhormat, oleh kerana undi Yang 
Berhormat, Yang Berhormat langsung tidak peduli. Macam di Bukit Bintang, dia minta tadi 
saya kekalkan kawan-kawan dia di Kampung Katijah dan juga Kampung Hainan, tetapi 
kawasan Kampung Katijah dan Kampung Hainan itu tidak boleh diduduki yang sebenarnya 
kalau kita dapat lihat keadaan permukaan tanah. 

 Timbalan Yang di-Pertua [Datuk Lim Si Cheng]:  Yang Berhormat. 

 Dr. Tan Seng Giaw: Tuan Yang di-Pertua, penjelasan. Yang Berhormat, dia tidak 
tumpu kepada masalah yang saya timbulkan. Saya entah beberapa kali pergi ke Jabatan 
Perancang, pergi ke jabatan kerja, pergi ke Direktorat Penguatkuasaan untuk hal ini, 
entahlah beberapa tahun. Saya tidak nampak mengapa Jabatan Tanah perlu bagi tanah 
ganti di Jalan Kuching untuk TOL. Tetapi pengusaha masih enggan untuk berpindah. Itulah 
masalah Yang Berhormat, bukan masalah yang diselewengkan, tidak ada, bukan. Saya 
akan terus pergi dengan acap kali sehingga selesai masalah ini. Entah beberapa kali saya 
pergi untuk selesaikan masalah Jalan Kepong di tepi-tepi jalan protokol. Saya pun sudah 
tahu apa yang dipanggil protokol ini, dibenarkan bertahun-tahun pengusaha yang dapat 
kontena demi kontena untuk buah-buahan, tetapi di tepi jalan pula berniaga. Dan 
dibenarkan oleh Yang Berhormat. Ini warisan Yang Berhormat sahaja. Entahlah beberapa 
kali notis dikeluarkan oleh pihak Yang Berhormat,  DBKL untuk bersihkan semua tetapi 
berlaku lagi,  masih kekal. Saya tak tahulah berapa tahun akan diambil. Bukan saya tak 
kerja, saya pergi acap kali. 

 Tengku Dato' Adnan bin Tengku Mansor:  Terima kasih Yang Berhormat. Saya 
minta Yang Berhormat kalau ada masalah-masalah yang telah dibangkitkan tadi datanglah, 
kalau tidak boleh diselesaikan di peringkat Pejabat Tanah. Sila berhubung dengan pihak 
saya dan insya-Allah, with God’s will, dengan izin, saya akan cuba mengatasi masalah 
Yang Berhormat. Tetapi janganlah Yang Berhormat tuduh seperti Yang Berhormat Seputeh. 
Dia tuduh pejabat Bandaraya saya seperti pejabat UMNO. Yang sebenarnya Bukit Bintang 
telah   datang, kawan-kawan saya yang lain daripada parti pembangkang juga telah datang 
bertemu dengan saya untuk menyelesaikan masalah-masalah di Wilayah Persekutuan. 
Tetapi tuduhan dia kepada saya, itu pejabat pusat UMNO Wilayah Persekutuan.  Ini tidak 
benar, Yang Berhormat. Yang Berhormat dipersilakan datang kerana saya akan cuba 
sedaya upaya untuk menyelesaikan masalah-masalah yang telah diwujudkan ataupun telah 
berbangkit. 



Tengku Dato' Adnan bin Tengku Mansor: Terima kasih Tuan Yang di-Pertua dan Yang Berhormat bagi Kepong. Sepatutnya apa Yang Berhormat telah sebutkan tadi tidak berlaku kalau Yang Berhormat atau Wakil Rakyat yang bertanggungjawab di kawasan Kepong. Masalahnya kerana apabila kita memberi pengusaha-pengusaha ini untuk menduduki sementara adalah untuk memberi mereka peluang untuk mencari nafkah hidup sementara kerana tanah-tanah ini akan diguna pakai kemudian. Itulah sebab kebanyakan tanah-tanah yang dipunyai oleh kerajaan di Wilayah Persekutuan ini memang ada satu dasar dahulu yang membenarkan tanah-tanah ini disewa sementara kepada pengusaha- pengusaha secara sementara. Seperti mana yang disebutkan oleh Yang Berhormat bagi Bukit Bintang dan Seputeh tadi, begitu juga dengan tanah-tanah setinggan. Mereka apabila hendak keluar, mereka akan mohon pampasan, tetapi mereka lupa bahawa bertahun-tahun yang mereka duduk di atas tanah secara percuma itu, bukankah itu merupakan salah satu daripada pampasan kerajaan. Begitu juga dengan infrastruktur-infrastruktur yang kita bangunkan di dalam kawasan-kawasan tersebut seperti kita beri jalan raya, kita beri dia lampu elektrik sehinggakan ada satu ketika kita juga membenarkan supaya mereka ini memasang talian telefon. Jadi, masalahnya saya juga mohon kepada Yang Berhormat sebagai Wakil Rakyat bagi Kepong, kalau ada perkara-perkara yang kita hendak mengambil alih semula tanah- tanah tersebut, Yang Berhormat memainkan peranan sebagai pemangkin atau catalyst, dengan izin, supaya menasihati tuan-tuan yang telah mengusahakan di atas tanah sementara ini untuk keluar. Tetapi masalah Yang Berhormat, oleh kerana undi Yang Berhormat, Yang Berhormat langsung tidak peduli. Macam di Bukit Bintang, dia minta tadi saya kekalkan kawan-kawan dia di Kampung Katijah dan juga Kampung Hainan, tetapi kawasan Kampung Katijah dan Kampung Hainan itu tidak boleh diduduki yang sebenarnya kalau kita dapat lihat keadaan permukaan tanah. Timbalan Yang di-Pertua [Datuk Lim Si Cheng]: Yang Berhormat. Dr. Tan Seng Giaw: Tuan Yang di-Pertua, penjelasan. Yang Berhormat, dia tidak tumpu kepada masalah yang saya timbulkan. Saya entah beberapa kali pergi ke Jabatan Perancang, pergi ke jabatan kerja, pergi ke Direktorat Penguatkuasaan untuk hal ini, entahlah beberapa tahun. Saya tidak nampak mengapa Jabatan Tanah perlu bagi tanah ganti di Jalan Kuching untuk TOL. Tetapi pengusaha masih enggan untuk berpindah. Itulah masalah Yang Berhormat, bukan masalah yang diselewengkan, tidak ada, bukan. Saya akan terus pergi dengan acap kali sehingga selesai masalah ini. Entah beberapa kali saya pergi untuk selesaikan masalah Jalan Kepong di tepi-tepi jalan protokol. Saya pun sudah tahu apa yang dipanggil protokol ini, dibenarkan bertahun-tahun pengusaha yang dapat kontena demi kontena untuk buah-buahan, tetapi di tepi jalan pula berniaga. Dan dibenarkan oleh Yang Berhormat. Ini warisan Yang Berhormat sahaja. Entahlah beberapa kali notis dikeluarkan oleh pihak Yang Berhormat, DBKL untuk bersihkan semua tetapi berlaku lagi, masih kekal. Saya tak tahulah berapa tahun akan diambil. Bukan saya tak kerja, saya pergi acap kali. Tengku Dato' Adnan bin Tengku Mansor: Terima kasih Yang Berhormat. Saya minta Yang Berhormat kalau ada masalah-masalah yang telah dibangkitkan tadi datanglah, kalau tidak boleh diselesaikan di peringkat Pejabat Tanah. Sila berhubung dengan pihak saya dan insya-Allah, with God's will, dengan izin, saya akan cuba mengatasi masalah Yang Berhormat. Tetapi janganlah Yang Berhormat tuduh seperti Yang Berhormat Seputeh. Dia tuduh pejabat Bandaraya saya seperti pejabat UMNO. Yang sebenarnya Bukit Bintang telah datang, kawan-kawan saya yang lain daripada parti pembangkang juga telah datang bertemu dengan saya untuk menyelesaikan masalah-masalah di Wilayah Persekutuan. Tetapi tuduhan dia kepada saya, itu pejabat pusat UMNO Wilayah Persekutuan. Ini tidak benar, Yang Berhormat. Yang Berhormat dipersilakan datang kerana saya akan cuba sedaya upaya untuk menyelesaikan masalah-masalah yang telah diwujudkan ataupun telah berbangkit.